Ингеборг Бахман
Още се боя

Превод от немски: Венцеслав Константинов, —

chitanka.info

Още се боя да те обвържа с преждата на своя дъх,

да те покрия със знамената сини на мечтата,

по призрачните порти на зловещия си замък

да запаля факли, та да ме намериш…

Още се боя да те откъсна от мъждеещите дни,

от златния наклон на тази слънчева река на времето,

когато върху ужасяващия образ на луната

сърцето ми сребристо се разпеня.

Вдигни очи, ала не ме поглеждай!

Спуснати са знамената, факлите догарят,

а луната плаче пак по своя път.

Време е да дойдеш и ме вземеш, свята лудост!

1950

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.